SAJensen (2018-11-18 10:18:26+00:00): Takk for changeset kommentaren din. og takk for tidligere hjelp. Er redd jeg kan komme til å måtte spørre igjen.
Jeg tror jeg forstår poenget i kommentaren din. 

Det følgende blir ganskje personlig, så jeg lurte på å sende PM istedet, men jeg kom til at andre godt kan se dette.

Det meste av det jeg lastet opp på dagtid den siste uka ble gjort "on location" mens jeg sykler eller går rundt i gruveåsen. Jeg laster opp etterhvert som jeg er ferdig med et område før jeg forflytter meg til neste, for å være sikker på ikke å miste data, i tilfelle noe skjer med telefonen.

I Changset kommentaren har jeg nå begynt å liste kildene mine - det er disse jeg ALLTID bruker. I tillegg skriver jeg source på objekter hvor jeg bruker andre kilder. Har jeg ikke skrevet source betyr det at jeg bare har brukt de i Changset kommentaren.

Etter å ha besøkt OSM chatten ser jeg jo at det er en flott sosial greie rundt OSM og kartleggingen av Norge. Mitt problem er kanskje at jeg først og fremst ser på OSM som et fantastisk verktøy, ikke en sosial plattform. Jeg er interessert i kartlegging generelt, ikke i OSM som plattform og det sosiale rundt det. Jeg er heller ikke veldig flittig på Facebook.
Jeg tror jeg faktisk aldri har lest en changset kommentar skrevet av andre enda.

Jeg startet med denne kartleggingen pga. mine helseproblemer. Jeg har vært 100% ufør siden 1990 og sliter med mye smerter. Jeg trenger aktiviteter som engasjerer meg så mye at jeg klarer å glemme mine egne fysiske plager. I startet var det et kick i seg selv å oppdage Kartverkets DTM som kartkilde. Denne er fra 2015 og har så lang jeg har sett ikke blitt så mye brukt som kilde til kartlegging av historie. Det er et FANTASTISK verktøy og i GPS posisjon sammenheng (sammen med DSM/SOM) det mest presise som finnes utenom profesjonell centimeter nøyaktig GPS.
Etterhvert har det blitt et like stort kick å jobbe med gamle kart og rapporter fra 1700 til 1900-tallet. Jeg har et gruvekart fra 1795 som er fantastisk presis - ikke på GPS posisjoner, men på forholdsmessig avstand mellom forskjellige steder. Hvis dette kartet sier at det finnes ei ukjent gruve midt mellom to kjente, så gjør det det, og jeg finner den relativt greit igjen på DTM.

Å holde på med dette reduserer forbruket mitt av svært kraftige smertestillende. Det gir meg også lyst til å stå opp om morgenen. Fastlegen min har fleipet med å gi meg kartlegging på “blå resept” :)

Når jeg har en skikkelig møkkadag er en intens jakt etter gruver og sammenligning av DTM og gamle kart det som holder meg oppe. Jeg sliter nok noe mer med å skulle være sosial. Spør kona.

Jeg syns det er spennende når jeg oppdager en ny delvis nedgrodd demning eller en bortgjemt gruvegang. Jeg tviler på at andre syns det er særlig spennende. Jeg gjør jo i prinsippet nøyaktig det samme hver dag, selv om jeg forflytter meg litt rundt i terrenget. 

Når jeg bruker telefon eller Ipad er det faktisk litt tidkrevende å skrive disse changeset kommentarene. Å bruke tid på å pønske ut disse og få knotet dem ned på et skjerm tastatur tar tid jeg mye heller vil bruke på å tegne kart.

Eneste forskjell i changeset ville jo være å liste opp de gruvene eller dammene jeg laster opp hver gang. Mange av disse er foreløpig navnløse. Go Maps godtar heller ikke lengre kommentarer enn den jeg har nå.
Jeg sliter litt med å se poenget med nye kommentarer hver gang. 
Er det helt urimelig? Det ønsker jeg jo ikke å være!